รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ผลักดันความร่วมมือไทย-ซาอุดีฯ อย่างต่อเนื่อง ยินดีมูลค่าการลงทุนอยู่ที่ 3.23 แสนล้านบาท เพิ่มขึ้น 38%
วันเสาร์ที่ 10 มิถุนายน 2566
10/06/2566
โฆษกรัฐบาลเผย นายกฯ ผลักดันความร่วมมือไทย-ซาอุดีฯ อย่างต่อเนื่อง ยินดีมูลค่าการลงทุนอยู่ที่ 3.23 แสนล้านบาท เพิ่มขึ้น 38%
โฆษกรัฐบาลเผย นายกฯ ผลักดันความร่วมมือไทย-ซาอุดีฯ อย่างต่อเนื่อง ยินดีมูลค่าการลงทุนอยู่ที่ 3.23 แสนล้านบาท เพิ่มขึ้น 38% กําชับหน่วยงานที่เกี่ยวข้องกํากับและติดตามการดําเนินการ เพื่อให้เกิดผลประโยชน์สูงสุดอย่างเป็นรูปธรรม
วันนี้(10มิ.ย.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมผลักดันความร่วมมือทวิภาคีกับซาอุดีอาระเบียให้อย่างเป็นรูปธรรมอย่างต่อเนื่องภายหลังการฟื้นฟูความสัมพันธ์ทางการทูตระหว่างกันครอบคลุมทั้งด้านการทูตแรงงานเศรษฐกิจพลังงานและการท่องเที่ยว
โฆษกประจําสํานักนายกรัฐมนตรีกล่าวว่านับตั้งแต่การฟื้นฟูความสัมพันธ์ระหว่างไทยและซาอุดีอาระเบียความสัมพันธ์ระว่างทั้งสองประเทศมีพลวัตอย่างต่อเนื่องโดยมูลค่าการลงทุนระหว่างกันเพิ่มขึ้นร้อยละ37.64มาอยู่ที่3.23แสนล้านบาทสําหรับด้านการท่องเที่ยวในปี2565นักท่องเที่ยวชาวซาอุดีฯมาไทยจํานวน96,389คนสร้างรายได้8พันล้านบาทคาดการณ์ว่าในปี2566จะมีนักท่องเที่ยวชาวซาอุดีฯเพิ่มขึ้น150,000คนสร้างรายได้12,000ล้านบาทรวมถึงมีการเพิ่มเที่ยวบินจาก9เที่ยวบินต่อสัปดาห์เป็น42เที่ยวบินต่อสัปดาห์ทั้งนี้ผลความสําเร็จดังกล่าวสืบเนื่องมาจากการที่รัฐบาลผลักดันความร่วมมือทวิภาคีในด้านต่างๆผ่านมติเห็นชอบกรอบความร่วมมือต่างๆจากคณะรัฐมนตรีแล้วดังนี้
1)ด้านการทูตและการต่างประเทศมติครม. 8พฤศจิกายน2565เห็นชอบการจัดทําแผนการขับเคลื่อนเพื่อส่งเสริมความสัมพันธ์ทวิภาคีปี2565 - 2567รวมทั้งจัดตั้งสภาความร่วมมือไทย-ซาอุดีฯซึ่งจะประสานความร่วมมือทั้งด้านความมั่นคงเศรษฐกิจและสังคมวัฒนธรรมนอกจากนี้มติครม. 15พฤศจิกายน2565ยังได้เห็นชอบการยกเว้นการตรวจลงตราสําหรับผู้ถือหนังสือเดินทางทูตและหนังสือเดินทางราชการรวมไม่เกิน90วันเพื่อส่งเสริมการแลกเปลี่ยนการเยือนระหว่างกัน
2)ด้านแรงงานมติครม. 1มีนาคม2565เห็นชอบข้อตกลงด้านแรงงานเพื่อจัดหาแรงงานไปทํางานในซาอุดีฯอย่างถูกกฎหมายและปกป้องสิทธิของนายจ้างและแรงงานรวมถึงการบังคับใช้กฎระเบียบสัญญาจ้างระหว่างกัน
3)ด้านการค้าและการลงทุนมติครม. 8พฤศจิกายน2565ได้เห็นชอบการส่งเสริมการลงทุนโดยตรงระหว่างกันโดยเฉพาะอย่างยิ่งการแลกเปลี่ยนข้อมูลสถิติเกี่ยวกับการลงทุนโดยตรงและโอกาสทางธุรกิจกฎหมายและกฎระเบียบเกี่ยวกับโอกาสในการลงทุนโดยตรงและการเสริมสร้างบรรยากาศการลงทุนของทั้งสองประเทศจาก
4)ด้านพลังงานมติครม. 15พฤศจิกายน2565เห็นชอบความร่วมมือทวิภาคีด้านพลังงานอาทิปิโตรเลียมก๊าซไฟฟ้าพลังงานหมุนเวียนและการใช้พลังงานอย่างมีประสิทธิภาพรวมถึงการพัฒนาเศรษฐกิจหมุนเวียนและเทคโนโลยีคาร์บอนต่ําเพื่อลดผลกระทบของการเปลี่ยนแปลงสภาพภูมิอากาศ
5)ด้านการท่องเที่ยวมติครม. 15พฤศจิกายน2565เห็นชอบบันทึกความเข้าใจว่าด้วยความร่วมมือด้านการท่องเที่ยวระหว่างกันเพื่อส่งเสริมความร่วมมือในด้านการท่องเที่ยวไทย-ซาอุดีฯรวมถึงแลกเปลี่ยนข้อมูลสถิติการท่องเที่ยวจัดโปรแกรมการศึกษาและการวิจัยการประชุมสัมมนาการประชุมเชิงปฏิบัติการที่เกี่ยวข้องกับด้านอุตสาหกรรมการท่องเที่ยวและบริการ
นอกจากนี้ระหว่างวันที่6 - 10มิถุนายน2566นายดอนปรมัตถ์วินัยรองนายกรัฐมนตรีและรัฐมนตรีว่าการกระทรวงการต่างประเทศมีกําหนดการเดินทางเยือนซาอุดีฯตามคําเชิญของนายคอลิดบินอับดุลอะซีซอัลฟาลิห์(Khalid bin Abdulaziz Al-Falih)รัฐมนตรีว่าการกระทรวงการลงทุนซาอุดีฯโดยนําคณะผู้แทนจากหน่วยงานภาครัฐและภาคเอกชนร่วมเดินทางด้วยเพื่อขับเคลื่อนความร่วมมือทวิภาคีและส่งเสริมการเจรจาการค้าและการลงทุนระหว่างภาคเอกชนของทั้งสองประเทศโดยภาคเอกชนชั้นนําของไทยยังได้พบหารือภาคเอกชนซาอุดีฯเพื่อสร้างเครือข่ายและจับคู่ธุรกิจที่มีศักยภาพร่วมกัน
“นายกรัฐมนตรียังคงผลักดันความร่วมมือทวิภาคีไทยและซาอุดีฯอย่างต่อเนื่องผ่านมติเห็นชอบกรอบความร่วมมือต่างๆจากคณะรัฐมนตรีและการเดินทางเยือนซาอุดีฯของหน่วยงานรัฐบาลเพื่อติดตามความร่วมมือและกระชับความสัมพันธ์พร้อมทั้งกําชับหน่วยงานที่เกี่ยวข้องของไทยให้กํากับและติดตามการดําเนินการขับเคลื่อนความร่วมมือเพื่อให้เกิดผลประโยชน์อย่างเป็นรูปธรรมและยกระดับความสัมพันธ์และความร่วมมือระหว่างกันให้ครอบคลุมทั้งด้านการทูตแรงงานเศรษฐกิจพลังงานและการท่องเที่ยว”นายอนุชาฯกล่าว